b"\n_START_ARTICLE_\nJuan P\xc3\xa9rez San Mill\xc3\xa1n y Miquel Polo\n_START_SECTION_\nBiografia\n_START_PARAGRAPH_\nPertanyia a una fam\xc3\xadlia moderada i es va inscriure al Partit Fusionista, amb el que fou elegit diputat pel districte de Vinar\xc3\xb2s a les eleccions generals espanyoles de 1901 i 1905. El 1905 va rebre el t\xc3\xadtol de marqu\xc3\xa8s de Benicarl\xc3\xb3 de mans d'Alfons XIII i Gentilhome de Cambra amb Exercici, i malgrat la seva enemistat amb Jos\xc3\xa9 T\xc3\xa1rrega Torres, fou nomenat senador per la prov\xc3\xadncia de C\xc3\xa0ceres el 1907-1910. _NEWLINE_Tot i no deixar el Partit Conservador, va donar suport algunes vegades als membres del Partit Liberal Democr\xc3\xa0tic (seguidors de Jos\xc3\xa9 Canalejas). Durant la Dictadura de Primo de Rivera fou cap d'Uni\xc3\xb3n Patri\xc3\xb3tica a la prov\xc3\xadncia de Castell\xc3\xb3 i membre de l'Assemblea Nacional el 1927._NEWLINE_Fou assassinat per milicians del Front Popular de Madrid el 1937."